У гісторыі Адвэнту можна заўважыць перыяд, калі больш звярталася ўвагі на элемент фізічнага посту ў гэты час, і гэта засталося ва ўсходнім абрадзе. У лацінскім ж абрадзе мы больш звяртаем увагу на факт, што гэта час радаснага трывання ў чаканні нараджэння Божага Сына. Але гэта зусім не выключае нашых намераў (інтэнцый), каб канкрэтным чынам працаваць над сабой. Гэта элемент аскезы, намаганне, якое я ўкладаю ў сваё жыццё. Важна сумясціць гэтыя два элемента: канкрэтная праца, ці нават барацьба з уласнымі слабасцямі, схільнасцямі да граху ці таго, што да яго вядзе, — і ўменне адмовіцца ад таго, што прыносіць задавальненне.